Source: https://www.riigiteataja.ee/akt/109122011006
Timestamp: 2020-08-09 18:08:38+00:00
Document Index: 4033036

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 13', '§ 2', '§ 3', '§ 4', '§ 5', '§ 6', '§ 7', '§ 8', '§ 9']

Sagedusloa tingimuste ja raadiosaateseadme paigaldamise tingimuste kooskõlastamise kord ning kooskõlastamisele kuuluvad lennuliikluse teenindamiseks ettenähtud sagedusalad – Riigi Teataja
Sagedusloa tingimuste ja raadiosaateseadme paigaldamise tingimuste kooskõlastamise kord ning kooskõlastamisele kuuluvad lennuliikluse teenindamiseks ettenähtud sagedusalad
Sagedusloa tingimuste ja raadiosaateseadme paigaldamise tingimuste kooskõlastamise kord ning kooskõlastamisele kuuluvad lennuliikluse teenindamiseks ettenähtud sagedusalad - sisukord
2 SAGEDUSLOA TINGIMUSTE KOOSKÕLASTAMISE KORD ICAO SAGEDUSTE KOORDINAATORIGA EESTIS
§ 2 ICAO sageduste koordinaatori kooskõlastamise eesmärk
§ 3 Koordinaatoriga kooskõlastamisele kuuluvad sagedusalad
§ 4 Sagedusloa tingimuste kooskõlastamine
3 SAGEDUSLOA TINGIMUSTE JA RAADIOSAATESEADME PAIGALDAMISE TINGIMUSTE KOOSKÕLASTAMISE KORD TERVISEAMETIGA
§ 5 Terviseameti kooskõlastamise eesmärk
§ 6 Kooskõlastuse taotlemine
§ 7 Kooskõlastuse andmine
§ 8 Kooskõlastuse andmisest keeldumine
§ 9 Enne käesoleva määruse jõustumist antud kooskõlastused
RT I, 09.12.2011, 6
Sagedusloa tingimuste ja raadiosaateseadme paigaldamise tingimuste kooskõlastamise kord ning kooskõlastamisele kuuluvad lennuliikluse teenindamiseks ettenähtud sagedusalad1
Vastu võetud 04.06.2008 nr 45
RTL 2008, 48, 659
06.12.2011 RT I, 09.12.2011, 3 12.12.2011, määruses on läbivalt asendatud sõna "Tervisekaitseinspektsioon" sõnaga "Terviseamet" vastavas käändes
Määrus kehtestatakse «Elektroonilise side seaduse» § 13 lõike 4 alusel.
(1) Määruse 2. peatükis sätestatakse Tehnilise Järelevalve Ameti poolt enne sagedusloa andmist lennuliikluse teenindamiseks raadioside-, navigatsiooni- või jälgimisseadmete abil sagedusloa tingimuste Rahvusvahelise Tsiviillennunduse Organisatsiooni (International Civil Aviation Organization – ICAO) sageduste koordinaatoriga Eestis kooskõlastamise kord ja kooskõlastamisele kuuluvad sagedusalad.
(2) Määruse 3. peatükis sätestatakse Tehnilise Järelevalve Ameti poolt enne sagedusloa andmist või selle tingimuste muutmist ning sagedusloa omaniku, kes kasutab iseplaneeritavat raadiosagedusala, poolt sagedusloa alusel kasutatava raadiosaateseadme paigaldamise tingimuste Terviseametiga kooskõlastamise kord.
(3) Määrust ei kohaldata õhusõiduki raadioloa tingimuste kooskõlastamisele.
2. peatükk SAGEDUSLOA TINGIMUSTE KOOSKÕLASTAMISE KORD ICAO SAGEDUSTE KOORDINAATORIGA EESTIS
§ 2. ICAO sageduste koordinaatori kooskõlastamise eesmärk
Kooskõlastuse andmisega kinnitab ICAO sageduste koordinaator Eestis (edaspidi koordinaator), et lennuliikluse teenindamiseks ettenähtud raadioside-, navigatsiooni- või jälgimisseadmetele on tagatud häirevaba töö.
§ 3. Koordinaatoriga kooskõlastamisele kuuluvad sagedusalad
Vastavalt Eesti raadiosagedusplaanile kuuluvad enne sagedusloa andmist koordinaatoriga kooskõlastamisele järgmised raadiosideteenistuste poolt kasutatavad raadiosagedusalad:
1) liikuv lennuside lennutrassidel (R), lennuraadionavigatsioon või raadiolokatsioon;
2) liikuv lennuside väljapool lennutrasse (OR) juhul, kui kasutatavad raadiosagedused kattuvad punktis 1 ettenähtud raadiosagedusaladega.
§ 4. Sagedusloa tingimuste kooskõlastamine
(1) Tehnilise Järelevalve Amet esitab kolme tööpäeva jooksul pärast sagedusloa taotluse või sagedusloa tingimuste muutmise taotluse saamist või puudustega esitatud taotluses puuduste kõrvaldamist sagedusloa tingimused koordinaatorile kooskõlastamiseks kirjalikult posti või e-posti teel.
(2) Koordinaator võib vajadusel nõuda Tehnilise Järelevalve Ametilt sagedusloa tingimuste kohta täpsustavat teavet ja lisadokumente.
(3) Koordinaator teavitab Tehnilise Järelevalve Ametit kirjalikult posti või e-posti teel rahvusvahelise koordineerimise menetluse algatamisest ühe kuu jooksul arvates sagedusloa tingimuste saamisest. Tehnilise Järelvalve Amet teavitab sagedusloa taotlejat rahvusvahelise koordineerimise menetluse algatamisest kümne päeva jooksul pärast teate saamist kirjalikult või e-posti teel.
(4) Koordinaator väljastab sagedusloa tingimuste kooskõlastuse või põhjendatud kooskõlastusest keeldumise Tehnilise Järelevalve Ametile kirjalikult posti või digitaalallkirjaga allkirjastatult e-posti teel:
1) viie nädala jooksul sagedusloa tingimuste esitamisest koordinaatorile, kui raadiosageduste kasutamine ei vaja rahvusvahelist koordineerimist;
2) kümne kuu jooksul sagedusloa tingimuste esitamisest koordinaatorile, kui raadiosageduste kasutamine vajab rahvusvahelist koordineerimist.
(5) Koordinaator teavitab ICAO-d Eestis kasutusele võetud lennuliiklusteenistuse raadioseadmete raadiosagedustest ametlikuks avaldamiseks.
3. peatükk SAGEDUSLOA TINGIMUSTE JA RAADIOSAATESEADME PAIGALDAMISE TINGIMUSTE KOOSKÕLASTAMISE KORD TERVISEAMETIGA
§ 5. Terviseameti kooskõlastamise eesmärk
Raadiosageduste kasutamise tingimustele kooskõlastuse andmisega kinnitab Terviseamet, et raadiosageduste kasutamisel on tagatud inimeste tervise ja elukeskkonna ohutus.
§ 6. Kooskõlastuse taotlemine
§ 7. Kooskõlastuse andmine
§ 8. Kooskõlastuse andmisest keeldumine
§ 9. Enne käesoleva määruse jõustumist antud kooskõlastused
Enne käesoleva määruse jõustumist Terviseameti poolt väljastatud sagedusloa alusel raadiosageduste kasutamise tingimuste kooskõlastused kehtivad kuni sagedusloa tingimuste muutmiseni või iseplaneeritava raadiosagedusala puhul uue raadiosaateseadme lisamiseni.
1Määruses on arvestatud 1944. aasta Chicago rahvusvahelise tsiviillennunduse konventsiooni sätetega.